cyanic-selkie/wikianc huggingface dataset:
ზურაბ ბიბილაშვილი
ზურაბ ბიბილაშვილი (დ. 8 სექტემბერი, 1957, თბილისი) — ქართველი პოლიტიკოსი, ეკონომისტი.
1978 წელს დაამთავრა თბილისის სახელმწიფო უნივერსიტეტის ვაჭრობის ეკონომიკისა და მართვის ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები“.
რესურსები ინტერნეტში
კატეგორია:დაბადებული 8 სექტემბერი კატეგორია:დაბადებული 1957 კატეგორია:საქართველოს VI მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:თბილისში დაბადებულები
იმპერიის ტრანსანტარქტიკული ექსპედიცია
იმპერიის 1914-1917 წლების ტრანსანტარქტიკული ექსპედიცია — ანტარქტიკული აღმოჩენების გმირული ხანის უკანასკნელი დიდი ექსპედიცია. მას ერნესტ შეკლტონი ხელმძღვანელობდა, რომელმაც მიზნად მთლიანი ანტარქტიკული კონტინენტის გადაკვეთა დაისახა. რუალდ ამუნდსენის ექსპედიციის შემდეგ, შეკლტონის სიტყვებით, კონტინენტის გადაკვეთა „ანტარქტიკული მოგზაურობების ერთი დიდი მიზანი“ იყო. ექსპედიციამ თავის მიზანს ვერ მიაღწია, თუმცა ის ცნობილი გახდა, როგორც ეპიკური ამბავი გმირობასა და გამძლეობაზე.
„ენდიურანსი“ ვასელის ყურემდე მიღწევამდე უედელის ზღვის მცურავი ყინულების ტყვეობაში მოექცა. 1915 წლის ანტარქტიკული ზამთრის დროს ის ჩრდილოეთის მიმართულებით დრეიფობდა. შემდგომში გემი დაილეწა და ჩაიძირა, რის შემდეგაც რაზმს ჩრდილოეთით მოდრეიფე ყინულებზე გადასვლა, იმპროვიზირებული ბანაკების აგება და თვეების განმავლობაში იქ დარჩენა მოუწია. შემდეგ მისმა წევრებმა სამაშველო ნავებით დაუსახლებელ და არასტუმართმოყვარე სპილოს კუნძულისკენ გაცურეს. შემდგომში შეკლტონმა და მისი გუნდის კიდევ 5-მა წევრმა ნავ „ჯეიმზ კერდით“ სამხრეთ გეორგიის კუნძულს მიაღწია, რის შემდეგაც შეკლტონმა სპილოს კუნძულზე დარჩენილი გუნდის წევრების გადარჩენა შეძლო. ჩაძირულ „ენდიურანსს“ 2022 წელს მიაგნეს.
კონტინენტის მეორე მხარეს, როსის ზღვის რაზმს მიზნის მისაღწევად უამრავი სირთულის გამოვლა მოუწია. ძლიერი შტორმის შედეგად, „ავრორა“ წყალმა წაიღო, რის გამოც გუნდი მომარაგებისა და აღრუჭვილობის გარეშე დარჩა. მომარაგების დეპოების გაგზავნა მაინც მოხერხდა, თუმცა გუნდის გადარჩენამდე მისი 3 წევრი დაიღუპა.
მომზადება
მიუხედავად საყოველთაო მოწონებისა, რომელიც ნიმროდის ექსპედიციის დროს შეკლტონის მიღწევებმა დაიმსახურა, მკვლევარს ეს არ ეყო. 1912 წლისთვის, მისი ანტარქტიკასთან დაკავშირებული გეგმები რობერტ სკოტის ტერა-ნოვას ექსპედიციასა და მის კონკურენტ ნორვეგიულ ექსპედიციაზე იყო დამოკიდებული. ამუნდსენის მიერ სამხრეთ პოლუსის დაპყრობაზე მან 1912 წლის 11 მარტს შეიტყო, რის შემდეგაც განაცხადა:
მისი სიტყვებით, შემდეგი მიზანი „პოლუსის გადაკვეთით ტრანსკონტინეტალური მოგზაურობა“ იყო. მან იცოდა, რომ ამ მიზნის მიღწევას სხვა მკვლევრებიც ცდილობდნენ.
1911 წლის 11 დეკემბერს, გერმანულმა ექსპედიციამ ვილჰელმ ფილჰნერის მეთაურობით სამხრეთ გეორგიის კუნძულიდან გაცურა, რათა უედელის ზღვაში შესულიყო და ბაზა დაეარსებინა, რომლიდანაც ის კონტინენტის გადაკვეთას შეძლებდა. მცდელობა წარუმატებელი აღმოჩნდა, და 1912 წლის ბოლოს ფილხნერი სამხრეთ გეორგიაში დაბრუნდა. თუმცა, მის მიერ ვასელის ყურეში შესაძლო გაჩერების მოხსენება შეკლტონმა შენიშნა და თავისი ექსპედიციის გეგმის მომზადებისთვის გამოიყენა.
სკოტისა და მისი ექსპედიციის დაღუპვის ამბავი ლონდონმა 1913 წლის თებერვალს შეიტყო. მიუხედავად ამისა, შეკლტონმა მის მიერ შემოთავაზებული მოგზაურობისთვის მომზადების ინიცირება დაიწყო. მან დახმარება მოსთხოვა გაერთიანებული სამეფოს ყოფილ პრემიერ-მინისტრ არჩიბალდ პრიმროუზსა და სკოტის ექსპედიციის წევრ ტრიუგვე გრანს, მაგრამ უარი მიიღო.
შეკლტონმა დახმარება 1902-1904 წლების შოტლანდიური ეროვნული ანტარქტიკული ექსპედიციის ლიდერისგან, უილიამ სპირს ბრიუსისგან მიიღო, რომელიც 1908 წლიდან ანტარქტიკის გადაკვეთის გეგმას ამზადებდა, მაგრამ ფინანსირების ნაკლებობის გამო პროექტის მიტოვება მოუწია. ბრიუსმა შეკლტონს თავისი გეგმების გამოყენების უფლება მისცა, თუმცა ექსპედიციის საბოლოო გეგმა ბრიუსის იდეებს დიდად არ მოიცავდა. 1913 წლის 29 დეკემბერს, შეკლტონმა ინგლისურ გაზეთ The Times-თვის განკუთვნილ წერილში ექსპედიციის გეგმა საზოგადოებას წარუდგინა.
შეკლტონის გეგმა
შეკლტონმა ახალ ექსპედიციას „იმპერიის ტრანსანტარქტიკული ექსპედიცია“ უწოდა. 1914 წლის დასაწყისში მან პროგრამის დეტალური ვერსია გამოსცა. ექსპედიცია 2 გუნდად იქნებოდა დაყოფილი და 2 ხომალდს გამოიყენებდა. უედელის ზღვის გუნდი ჰასელის ყურემდე ხომალდ „ენდიურანსით“ იმოგზაურებდა. ყურეზე 14 ადამიანი გადმოვიდოდა, ამათგან 6 (შეკლტონის ჩათვლით) ტრანსკონტინენტალურ გუნდს ჩამოაყალიბებდა, რომელიც 69 ძალით, 2 ციგითა და სხვა აღრუჭვილობით 2 900 კმ-ს გაივლიდა როსის ზღამდე მისაღწევად. დანარჩენი 8 წევრი სამეცნიერო სამუშაოს განახორციელებდა. 3 მათგანი გრეიამის მიწაზე, 3 ენდერბის მიწაზე, ხოლო 2 ბანაკში დარჩებოდა.
კონტინენტის მეორე მხარეს განლაგებული როსის ზღვის გუნდი მაკმერდოს სრუტეში დაბანაკდებოდა. აქედან ისინი ტრანსკონტინენტალური ჯგუფის მარშრუტზე, ბირდმორის მყინვარამდე მომარაგების დეპოებს გააგზავნიდნენ. ისინი ასევე ჩაატარებდნენ გეოლოგიურ და სხვა დაკვირვებებს.
დაფინანსება
1914 წლის თებერვალში The New York Times-მა განაცხადა, რომ სკოტის ახლო მეგობარმა და შეკლტონის მეტოქე ჯეიმზ მეთიუ ბერიმ შეკლტონს დაახლოებით 50 000 დოლარი (10 000 ფუნტი) მისცა. დადლი დოკერმა და მისმა კომპანიამ 10 000 ფუნტი გამოყო. ჯეინეტ სტენკომბპ-უილსმა ასევე გადასცა ფული შეკლტონს (რაოდენობა არ განაცხადა). ივლისში შოტლანდიელმა ინდუსტრიალისტმა სერ ჯეიმზ კერდმა 24 000 ფუნტი გამოყო. შეკლტონმა შემდგომში Morning Post-ს განუცხადა:
შეკლტონს უკვე საჭირო რაოდენობის ფული გააჩნდა. მან 14 000 ფუნტად 300 ტ-იანი ბარკენტინა „პოლარისი“ იყიდა, რომელიც ბელგიელმა მკვლევარმა ადრიენ დე ჟელაშმა შპიცბერგენის ექსპედიციისთვის ააგო. ექსპედიცია ჩაიშალა და გემი გაიყიდა. შეკლტონმა მას სახელი „ენდიურანსზე“ შეუცვალა, რაც მისი ოჯახის დევიზს უკავშირდებოდა. კიდევ 2 300 ფუნტად შეკლტონმა დაგლას მოუსონის საექსპედიციო ხომალდი „ავრორა“ შეიძინა, რომელიც ჰობარტში, ტასმანიაში იმყოფებოდა. შემდგომში ის როსის ზღვის გუნდის ხომალდი გახდა.
სქოლიო
კატეგორია:ანტარქტიკული ექსპედიციები
Games for May
Games for May — ერთჯერადი მუსიკალური აქცია, რომელიც გაიმართა 1967 წლის 12 მაისს , დედოფალ ელისაბედის სახელობის დარბაზში (ლონდონი). ეს იყო ჯგუფ პინკ ფლოიდის ერთ-ერთი ყველაზე მნიშვნელოვანი საკონცერტო გამოსვლა. კონცერტი დახასიათდა, როგორც „კოსმიური რელაქსაცია გაზაფხულის დასასრულს - ელექტრონული კომპოზიცია, ფერებისა და სურათების პროექციებით, ქალებით და პინკ ფლოიდით“. შესრულების დროს, ჯგუფის წევრები ქმნიდნენ სხვადასხვა ხმოვან ეფექტებს, სცენაზე შეშის ჭრით, ვიღაც გადაცმული იყო ადმირალად, დარბაზში კი დაფრინავდნენ საპნის ბუშტები - ამ უკანასკნელმა ეფექტმა დააზიანა სკამების ზედაპირი. შედეგად, ჯგუფს სამუდამოდ აეკრძალა გამოსვლა ამ დარბაზში.
შოუზე პირველად იქნა წარმოდგენილი პრიმიტიული ხმის სისტემა, რომლის დახმარებით შესაძლებელი იყო დარბაზში ხმის წრიულად გავრცელება. ეს იმართებოდა სპეციალური სახელურის მეშვეობით, რომელიც შეერთებული იყო ორგანზე და ითავსებდა სხვადასხვა ეფექტს. ბრიტანეთში ეს იყო პირველი კონცერტი, რომელზეც წარმოდგენილი იყო ასეთი მასშტაბის ფერადი შოუ და კვადროფონიული ხმის სისტემა. აქ ასევე წარმოდგენილი იქნა ხმის უჩვეულო ეფექტები, რომელიც როჯერ უოტერსის შექმნილი იყო. საგულისხმოა ჩიტების ხმები, რომლებიც მოგვიანებით გამოყენებული იქნა სიმღერებში „Cirrus Minor“ და „Grantchester Meadows“. შოუს დასასრულს ბუშტები რიჩარდ რაიტის მიერ იქნა გაშვებული.
სიმღერა „See Emily Play“ ამ პერიოდში ცნობილი იყო როგორც „Games for May“.
კონცერტის თავისებური ინტერპრეტაცია მსმენელს შესთავაზა სიდის მოყვარულმა რობინ ჰიჩკოკმა - ეს მოხდა 2007 წელს გამართულ საიუბილეო კონცერტზე Games for May.
შესრულებული სიმღერები
ბისზე:
სქოლიო
კატეგორია:პინკ ფლოიდის კონცერტები
კუჩერგიჩი
კუჩერგიჩი (Күсергес; Кучергич) — სოფელი რუსეთის ფედერაციაში, ბაშკირეთის რესპუბლიკის დიურტიულის რაიონში.
2010 წლის მონაცემებით სოფელში ცხოვრობს 67 ადამიანი. რაიონულ ცენტრ დიურტიულიდან დაშორებულია 20 კილომეტრით.
2002 წლის აღწერის მიხედვით მოსახლეობის უმრავლესობას ბაშკირები (73 %) შეადგენენ.
სქოლიო
კატეგორია:დიურტიულის რაიონის სოფლები
ლედ ზეპელინის 1969 წლის ჩრდილო ამერიკული გაზაფხულის ტურნე
1969 წლის ზაფხულში ლედ ზეპელინმა მოაწყო ჩრდილო ამერიკული ტურნე. ტურნე დაიწყო 5 ივლისს და დასრულდა 31 აგვისტოს. ლედ ზეპელინმა ამ ტურნეს ფარგლებში მოგების სახით ნახა $30,000. პირველი საკონცერტო გამოსვლა გაიმართა  აშშ-ს ქალაქ ატლანტაში ,უკანასკნელი კი დალასში. ჩრდილო ამერიკაში გამართული კონცერტებიდან ორი საკონცერტო გამოსვლა გაიმართა კანადის ქალაქ (ვანკუვერსა და ტორონტოში ). ტურნეს ფარგლებში ლედ ზეპელინმა მონაწილეობა მიიღო მუსიკალურ ფესტივალებში.
რესურსები ინტერნეტში
კატეგორია:ლედ ზეპელინის ტურნეები კატეგორია:1969 წლის საკონცერტო ტურნეები
ბიობიოს რეგიონი
ბიობიოს რეგიონი (Región del Biobío) — ადმინისტრაციული რეგიონი ჩილეს ცენტრალურ ნაწილში. მოიცავს 4 პროვინციასა და 54 კომუნას.
იუსნანი
მინი|300პქ|იუსნანის მდებარეობა იუსნანი (შვედ. Ljusnan, ძველსკანდ. „Lusn“ — „სინათლე“) — მდინარე შვედეთში, სათავეს იღებს ნორვეგიის საზღვართან სკანდინავიის მთებში, ჩაედინება ბოტნიის ყურეში. მდინარის სიგრძე 440 კმ-ია. მდინარეზე ბევრია ჩანჩქერი. იკვებება თოვლით. იყინება 6-7 თვით. იუსნანზე 18 მცირე ზომის ჰესია აგებული. 2004 წელს იუსნანმა 4,5 ათ. კვტ\სთ გამოიმუშავა.
წყარო
1.^ a b c "Ljusnan" (შვედურ ენაზე). Nationalencyklopedin. http://www.ne.se/ljusnan/243690. განახლდა 14 ივლისს, 2010. (ავტორიზაციას მოითხოვს)
ბიობიოს რეგიონი
ფართობი — 37062,6 კმ². მოსახლეობა — 1 861 562 კაცი (2002). მოსახლეობის სიმჭიდროვე — 50,23 ად./კმ². ადმინისტრაციული ცენტრი — ქ. კონსეფსიონი.
იუსნანი
წყარო
2.^ "Län och huvudavrinningsområden i Sverige" (in Swedish). SMHI. http://www.smhi.se/sgn0102/n0205/lan_haro_huvud.pdf. განახლდა 14 ივლისს, 2010.
3.^ Hellquist, Elof (1922). Svensk etymologisk ordbok. სტოკჰოლმი: Gleerups förlag. ფ. 417.
ბიობიოს რეგიონი
მდებარეობა
რეგიონი მდებარეობს ჩილეს ცენტრალურ ნაწილში და ესაზღვრება:
იუსნანი
წყარო
კატეგორია:შვედეთის მდინარეები
ბიობიოს რეგიონი
სქოლიო
კატეგორია:ჩილეს რეგიონები
Vollenhovia samoensis
Vollenhovia samoensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Vollenhovia-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ჩინეთი 1952 წლის ზაფხულის ოლიმპიურ თამაშებზე
ჩინეთმა ზაფხულის ოლიმპიურ თამაშებზე პირველად იასპარეზა 1952 წელს, ფინეთის დედაქალაქ ჰელსინკიში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
კატეგორია:ქვეყნები 1952 წლის ზაფხულის ოლიმპიურ თამაშებზე კატეგორია:ჩინეთი ზაფხულის ოლიმპიურ თამაშებზე კატეგორია:აზიის ქვეყნები ზაფხულის ოლიმპიურ თამაშებზე
სსრ კავშირის XX ჩემპიონატი ჭადრაკში ქალთა შორის
სსრ კავშირის XX ჩემპიონატი
საბჭოთა კავშირის XX ჩემპიონატი, ჩატარდა 1960 წლის ნოემბერ-დეკემბერში რიგაში. ტურნირი იმავდროულად წარმოადგენდა მსოფლიო ჩემპიონატის ზონალურ ტურნირს. ჩემპიონატს წინ უძღოდა სამი ნახევარფინალური ტურნირი გროზნოში, კალინინში და უჟგოროდში. თითოეული ტურნირიდან ფინალში გადიოდა 3-3 მოჭადრაკე. ფინალში პერსონალურად მოწვეული იყვნენ კირა ზვორიკინა, ტატიანა ზატულოვსკაია, ლარისა ვოლპერტი და ფ. დმიტრიევა. ჩემპიონატს თავიდანვე ლიდერობდნენ ვ. ბორისენკო და ტ. ზატულოვსკაია. მათ ერთდროულად გადაკვეთეს ფინიშის ხაზი. მათთან ერთად პრეტენდენტთა ტურნირის საგზური მოიპოვა ნონა გაფრინდაშვილმა (ვინაიდან ლ. ვოლპერტს ეს უფლება უკვე ჰქონდა). ჩემპიონის წოდებისათვის დამატებით მატჩში კი ვ. ბორისენკომ დაამარცხა ტ. ზატულოვსკაია.
! style="background: #ddffdd;"|ა ! s! style="background: #ddffdd;"|მოჭადრაკე ! s! style="background: #ddffdd;"|1 ! s! style="background: #ddffdd;"|2 ! s! style="background: #ddffdd;"|3 ! s! style="background: #ddffdd;"|4 ! s! style="background: #ddffdd;"|5 ! s! style="background: #ddffdd;"|6 ! s! style="background: #ddffdd;"|7 ! s! style="background: #ddffdd;"|8 ! s! style="background: #ddffdd;"|9 ! s! style="background: #ddffdd;"|10 ! s! style="background: #ddffdd;"|11 ! s! style="background: #ddffdd;"|12 ! s! style="background: #ddffdd;"|13 ! s! style="background: #ddffdd;"|14 ! s! style="background: #ddffdd;"|15 ! s! style="background: #ddffdd;"|16 ! s! style="background: #ddffdd;"|17 ! s! style="background: #ddffdd;"|18 ! s! style="background: #ddffdd;"|19 ! s! style="background: #ddffdd;"|ქ
დამატებითი მატჩი ჩემპიონის წოდებისათვის: ვალენტინა ბორისენკო - ტატიანა ზატულოვსკაია 4,5 - 3,5 (+4=1-3)
კატეგორია:საბჭოთა კავშირის ჩემპიონატი ჭადრაკში
ჰენრი (ერთეული)
thumb|150px|ინდუქტიურობის კოჭა. ჰენრი (აღნიშვნა: ', ') — ინდუქციურობის საზომი (წარმოებული) ერთეული ერთეულთა საერთაშორისო სისტემაში. მას სახელი ეწოდა ჯოზეფ ჰენრის (1797 - 1878) პატივსაცემად, რომელმაც მაიკლ ფარადეის პარალელურად აღმოაჩინა ელექტრომაგნიტური ინდუქციის მოვლენა.
განმარტება
თუ დენის ცვლილების დრო რაიმე კონტურში არის 1 ამპერი წამში და ამის შედეგად წარმოქმნილი ელექტრომამოძრავებელი ძალა არის 1 ვოლტი, მაშინ ამ გამტარის ინდუქტიურობა არის 1 ჰენრი.
ამ განტოლებაში გამოყენებული ერეთეულები
A = ამპერი
V = ვოლტი
J = ჯოული
Wb = ვებერი
kg = კილოგრამი
m = მეტრი
s = წამი
Ω = ომი
რესურსები ინტერნეტში
კატეგორია:ფიზიკური ერთეულები კატეგორია:სი სისტემის წარმოებული ერთეულები
ემა რადუკანუ
მსოფლიოს №338 ჩოგანი იყო როდესაც ველური ბარათით მოხვდა უიმბლდონზე. მოახერხა მეოთხე ეტაპამდე მიღწევა. ეს შედეგა დაეხმარა მას 2021 წლის ამერიკის ღია პირველობის შესარჩევ ეტაპზე მოხვედრაში. ის გახდა პირველი ჩოგბურთელი რომელმაც ასეთი რანგის ტურნირზე შესარჩევი ეტაპიდან მოახვედრა ფინალამდე მიღწევა. ფინალში დაამარცხა 19 წლის კანადელი ლეილა ფერნანდესი და გახდა პირველი ბრიტანელი ქალი ჩოგბურთელი რომელმაც ერთეულთა თანრიგში ასეთი დონის ტიტულის მოგება მოიგო, 1977 წლის შემდეგ. მაშინ ვირჯინია უეიდმა უიმბლდონის ტურნირი მოიგო. რადუკანუმ ამერიკის ღია პირველობაზე გამარჯვება სეტის წაგების გარეშე მოახერხა.
სქოლიო
კატეგორია:დაბადებული 13 ნოემბერი კატეგორია:დაბადებული 2002 კატეგორია:ბრიტანელი ჩოგბურთელები
ჩინეთი 1984 წლის ზაფხულის ოლიმპიურ თამაშებზე
ჩინეთმა ზაფხულის ოლიმპიურ თამაშებზე მეორედ იასპარეზა 1984 წელს, აშშ-ის ქალაქ ლოს-ანჯელესში. ამ თამაშებზე მათ სხვადასხვა სინჯის 32 მედალი მოიპოვეს.
რესურსები ინტერნეტში
კატეგორია:ქვეყნები 1984 წლის ზაფხულის ოლიმპიურ თამაშებზე კატეგორია:ჩინეთი ზაფხულის ოლიმპიურ თამაშებზე კატეგორია:აზიის ქვეყნები ზაფხულის ოლიმპიურ თამაშებზე
ტოსკანა
ტოსკანა (Toscana) — რეგიონი ცენტრალურ იტალიაში. მისი ფართობი 23 000 კმ²-ია, მოსახლეობა კი 3 75 მლნ ადამიანი. რეგიონული დედაქალაქია ფლორენცია. ტოსკანური დიალექტი ლიტერატურული იტალიურის საფუძველია.
ტოსკანა ცნობილია თავის თვალისმომჭრელი ლანდშაფტით, ხელოვნების მდიდარი მემკვიდრეობით და მისი დიდი გავლენით მაღალ კულტურაზე. ტოსკანა მიჩნეულია იტალიური რენესანსის დაბადების ნამდვილ ადგილად და წარმოადგენს ხელოვნებასა და მეცნიერებაზე უდიდესი გავლენის მომხდენი ადამიანის სამშობლოს, ისეთების, როგორებიც არიან პეტრარკა, დანტე, ბოტიჩელი, მიქელანჯელო, ლეონარდო და ვინჩი, გალილეო გალილეი, ჯორდანო ბრუნო, ლუკა პაჩოლი და პუჩინი. აქედან გამომდინარე, რეგიონში გახსნილია რამდენიმე მუზეუმი (მათ შორის უფიცის, პიტის, ჩანსიანოს). ტოსკანას უნიკალური კულინარიული ტრადიციები გააჩნია, ცნობილია თავის ღვინოებით.
ტოსკანიდან ექვსი ობიექტი იუნესკოს მსოფლიო მემკვიდრეობის ძეგლთა სიაშია შეტანილი: ფლორენციის ისტორიული ცენტრი (1982), სიენის ისტორიული ცენტრი (1995), პიზის კათედრალის მოედანი (1987), სან-ჯიმინიანოს ისტორიული ცენტრი (1990), პიენცის ისტორიული ცენტრი (1996) და ვალ-დ’ორჩა (2004). გარდა ამისა, ტოსკანას გააჩნია 120-მდე დაცული ბუნების ნაკრძალი. ამ ყოველივეს შედეგად, ტოსკანა და მისი დედაქალაქი ფლორენცია ძლიერ პოპულარული ტურისტული ღირსშესანიშნაობებია, რომლებიც ყოველწლიურად მილიონობით ტურისტს იზიდავს. თავის მხრივ ფლორენცია წელიწადში 10 მლნ ტურისტს იღებს და მსოფლიოში ერთ-ერთი ყველაზე მონახულებადი ქალაქია.
ტოსკანა ადრე იყო რომაული ეტრურია, დასახლებული ეტრუსკებით ძვ.წ. 500 წელს. შუა საუკუნეებში გაყოფილი იყო ორ პატარა სახელმწიფოდ, რომლებიც XV-XVI საუკუნეებში ფლორენციის მმართველობის ქვეშ გაერთიანდნენ. 1861 წელს ტოსკანა იტალიის ნაწილი გახდა.
გეოგრაფია
მინი|მარცხნივ|250პქ|ტოსკანის ლანდშაფტი [[სიენა|სიენის სიახლოვეს]] ტოსკანას უხეში სამკუთხედის მოხაზულობა აქვს და მდებარეობს ტირენიის ზღვის ჩრდილოეთ ნაწილთან, ცენტრალურ აპენინებში. გარს არტყავს და გადაკვეთს მთავარი მთაგრეხილები, ცოტაა (მაგრამ ძლიერ ნაყოფიერი) დაბლობები, საბოლოო ჯამში რელიეფი გორაკ-ბორცვიანია. მეურნეობის ძირითადი დარგია სოფლის მეურნეობა.
მთებს უკავია რეგიონის ტერიტორიის 25 % — 5770 კმ², ვაკეებს კი 8,4 %, რომელთა უმრავლესობაც ემთხვევა მდინარე არნოს ველებს.
აიჰოლმი
აიჰოლმი (Egholm) — დანიის კუნძული ლიმფიორდში, ქალაქ ოლბორგის გვერდით. ფართობი 6,05 კმ²-ს შეადგენს, მოსახლეობა კი 2010 წლის მონაცემებით 54 ადამიანია. კუნძულამდე მიღწევა ოლბორგიდან ბორნის საშუალებით 5 წუთშია შესაძლებელი.
ლიტერატურა
კატეგორია:დანიის კუნძულები
ტოსკანა
გეოგრაფია
რეგიონის კლიმატი სანაპირო არეალებში რბილია, შიდა ნაწილებში კი უფრო უხეში და ნალექიანი, ტემპერატურის მნიშვნელოვანი რყევით ზამთარსა და ზაფხულს შორის, რასაც განაპირობებს აქტიური ფრიზი, რაც ერთ დროს განაპირობებდა რეგიონის ყველაზე უხვმოსავლიანობას ძველ რომში.
ადმინისტრაციული დაყოფა
ტოსკანის რეგიონი ადმინისტრაციულად ათ პროვინციად იყოფა: მინი|250პქ|მარცხნივ|ტოსკანის პროვინციები
სქოლიო
კატეგორია:ტოსკანა კატეგორია:იტალიის რეგიონები
ძია ვანია
ძია ვანია (Дя́дя Ва́ня) — ანტონ ჩეხოვის პიესა, რომელიც 1896 წელს დაიწერა. პირველად 1897 წელს გამოქვეყნდა.
შექმნის ისტორია
1889 წელს ჩეხოვმა დაასრულა პიესა „ოჩოპინტრე“ (4-მოქმედებიანი კომედია), რომელიც 1890 წელს გამოქვეყნდა. ავტორმა პიესა თოლიის დაწერის შემდეგ, „ოჩოპინტრე“ „ძია ვანიად“ გადააკეთა.
თავდაპირველ ვარიანტში („ოჩოპინტრე“) 1889 წლის 27 დეკემბერს დაიდგა თეატრში მარია აბრამოვას მიერ, მოსკოვი.
დადგმები რუსეთში
პროვინციულ სცენებზე რევოლუციამდელ შემსრულებლებს შორის იყვნენ: ვოინიცკი — კაშირინი, ნიკოლაი როშჩინ-ინსაროვი, ისააკ დუვან-ტორჩოვი, კაზიმირ ბრავიჩი, პაველ გაიდებუროვი; ასტროვი — ევგენი ნედელინი, სამოილოვი, ალექსანდრე ტაიროვი, ნიკოლაი რადინი, ნიკოლაი ხოდოტოვი; სონია — ვერა კომისარჟევსკაია, სერებრიაკოვი — იური ალექსეევ-მესხიევი.
პოსტსაბჭოთა პერიოდი:
საზღვარგარეთული დადგმები:
სქოლიო
კატეგორია:ანტონ ჩეხოვის პიესები
უმბრია
უმბრია (Umbria) — რეგიონი ცენტრალურ იტალიაში. ქვეყნის ერთ-ერთი ყველაზე პატარა და ამავე დროს ერთადერთი რეგიონი, რომელსაც არც ზღვაზე გასასვლელი აქვს და არც რომელიმე ქვეყანას ესაზღვრება. დედაქალაქია პერუჯა.
უმბრიას დასავლეთით ესაზღვრება ტოსკანა, აღმოსავლეთით — მარკე, სამხრეთით კი ლაციო. რეგიონი ძირითადად მთიანი და გორაკ-ბორცვიანია, მის ტოპოგრაფიაში დომინანტია აპენინის მთები და მდინარე ტიბრის ხეობის აუზი.
ადმინისტრაციული დაყოფა
მინი|მარცხნივ|200პქ|უმბრიის პროვინციები უმბრიის რეგიონი ადმინისტრაციულად ორ პროვინციად იყოფა:
რესურსები ინტერნეტში
კატეგორია:იტალიის რეგიონები
აბასთუმნის ასტროფიზიკური ობსერვატორია
აბასთუმნის ასტროფიზიკური ობსერვატორია — სამეცნიერო-კვლევითი დაწესებულება საქართველოში, დაბა აბასთუმანში, მთა ყანობილზე, ზღვის დონიდან 1700 მ, თბილისიდან 200 კმ-ის დაშორებით.
ობსერვატორიის სამეცნიერო კვლევების ძირითადი მიმართულებებია გალაქტიკების, ვარსკვლავების, მზის ფიზიკის, მზის სისტემის ცთომილების და დედამიწის ზედა ატმოსფეროს შესწავლა.
ისტორია
ობსერვატორია დაარსდა 1932 წლის 28 თებერვალს, პროფესორ ევგენი ხარაძის თაოსნობით და პირველი სამთო ასტროფიზიკური ობსერვატორიაა ყოფილ საბჭოთა კავშირში. 1934 წელს ამ ობსერვატორიაში დაიდგა კარლ ცეისის ფირმის 40 სმ-იანი ტელესკოპი (რეფრაქტორი). იმავე წელს აბასთუმნის ობსერვატორია აირჩიეს წყნარი ოკეანის ასტროფიზიკური ასოციაციის წევრად.
1936 წელს აბასთუმანში პირველად ჩამოდის უცხოელ ასტრონომთა ჯგუფი, პროფესორ მენზელის თაოსნობით.
აბასთუმნის ობსერვატორიაში 1942 წელს ქართველი ასტრონომის გიორგი თევზაძის მიერ აღმოჩენილ იქნა მანამდე უცნობი, ორი ახალი კუდიანი ვარსკვლავი „კომეტა“, რომელთაც ეწოდა „კომეტა 1942 თევზაძე 1“ და „კომეტა 1942 თევზაძე 2“. ეს აღმოჩენა წარმოადგენდა პირველ ასტრონომიულ აღმოჩენას, რომელიც ქართველის მიერ იყო შესრულებული. ამ აღმოჩენის გამო წყნარი ოკეანის ასტრონომიულმა კორპორაციამ სან-ფრანცისკოში გამართულ საერთაშორისო ასტრონომთა ყრილობაზე გიორგი თევზაძე დააჯილდოვა „ჟოზეფ დონოჰოეს“ მედლით და სამკერდე ნიშნით.
1954 წელს, ობსერვატორიაში დაიდგა 70 სმ-იანი მენისკური ტელესკოპი. 1957 წლიდან ამოქმედდა დედამიწის პირველ ხელოვნურ თანამგზავრზე დაკვირვების სადგური, ორი წლის შემდეგ კი ექსპლუატაციაში შევიდა ყანობილის მთიდან აბასთუმნამდე გაჭიმული საბაგირო გზა.
1961 წელს, ასტრონომმა რ. კილაძემ პირველმა გაზომა სატურნის რგოლების სისქე, ხოლო 1974 წელს მანვე პირველმა შეამჩნია პლანეტა მერკურის ატმოსფერო, ხოლო ა. ჭურაძემ აღმოაჩინა პირველი ზეახალი ვარსკვლავი გალაქტიკაში NGC 3389.
ობსერვატორია 2007 წლიდან ინტეგრირებულია ილიას სახელმწიფო უნივერსიტეტთან და იწოდება, როგორც „ილიას სახელმწიფო უნივერსიტეტის ევგენი ხარაძის აბასთუმნის ასტროფიზიკური ობსერვატორია“. ობსერვატორიის დირექტორია მაია თოდუა. ობსერვატორიას აქვს საგამომცემლო ბაზა, სადაც 1961 წლიდან ყოველწლიურად გამოიცემა „ასტრონომიული კალენდარი“ და „ობსერვატორიის ბიულეტენი“.
სქოლიო
კატეგორია:საქართველოს სამეცნიერო ორგანიზაციები კატეგორია:ადიგენის მუნიციპალიტეტი
Patience (ჯორჯ მაიკლის ალბომი)
Patience — ინგლისელი მომღერალ და სიმღერების ავტორ ჯორჯ მაიკლის მეხუთე და უკანასკნელი სტუდიური სოლო-ალბომი, გამოცემული 2004 წლის 18 მარტს. მისი გამოშვება რამდენიმეჯერ გადაიდო, რასაც სხვადასხვა მიზეზი ჰქონდა. თუმცა, ბრიტანეთში გამოსვლისთანავე დისკი ერთ კვირაში 200.000 ასლის ოდენობით გაიყიდა. მასში შეტანილია როგორც ახალი სიმღერები, ასევე მანამდე უკვე პოპულარული ორი სინგლი Freeek! და Shoot the Dog.
სერტიფიცირებები
} }
}
ირი
ირი — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში, წედისის თემში. მდებარეობს მდინარე ჯეჯორას მარჯვენა სანაპიროზე, ონი-ცხინვალის საავტომობილო გზაზე, ონის სამხრეთ-აღმოსავლეთით. ქალაქ ონიდან დაშორებულია 11 კილომეტრით.
სოფელში 1991 წლის მიწისძვრამდე მუშაობდა ბარიტის გამამდიდრებელი ფაბრიკა (ამდიდრებდა ჩორდის ბარიტის საბადოს მადანს). აქვე იყო საბადოს სამმართველოც.
სოფელი წყაროებში პირველად მოხსენიებულია XIII საუკუნეში. შემორჩენილია ადრინდელი ფეოდალური ხანის ეკლესიის ნანგრევები. სოფლის მახლობლად გზის პირას ტყეში აღმართულია X საუკუნის მოჩუქურთმებული კანკელის ფილა. მორთულობის ხასიათით უახლოვდება ფოთოლეთის კანკელს (ხელოვნების სახელმწიფო მუზეუმი). როგორც ჩანს, ადრე აქ მდგარა ეკლესია, რომლისგანაც ამ ფილის გარდა არაფერი დარჩა.
სქოლიო
კატეგორია:ონის მუნიციპალიტეტის სოფლები
ქიმიური ელემენტი
ეს ტერმინი აღნიშნავს აგრეთვე სუფთა ნივთიერებას, რომელიც შედგება ბირთვში ერთი და იმავე რაოდენობის პროტონების მქონე ატომებისაგან. ქიმიური რეაქციების დროს არ ხდება ქიმიური ელემენტების გარდაქმნა. ქიმიური ელემენტების გარდაქმნა შესაძლებელია მხოლოდ ბირთვული რეაქციების გზით. ქიმიური ელემენტის ეს თანამედროვე განსაზღვრება შემოიტანა რობერტ ბოილმა 1661 წელს და იგი უპირისპირდება პლატონისეულ ოთხი ელემენტის თეორიას.
ქიმიური რეაქციების დროს იცვლება ატომების გარეელექტრონთა შორის კავშირები, ხოლო ბირთვული რეაქციების დროს კი ხდება ატომის ბირთვის შემადგენელი ნუკლონების გარდაქმნა.
დღეისათვის ცნობილია 117 ელემენტი (1–დან 118–ის ჩათვლით გარდა 117–ესი), მათგან 94 გვხვდება ბუნებრივი სახით დედამიწაზე.
ჩვეულებრივ, ქიმიურ ელემენტებს განადასებენ მენდელეევის მიერ გამოგონებულ მენდელეევის ელემენტთა პერიოდულობის ცხრილში.
ქიმიურ ელემენტთა სახელები
ქიმიურ ელემენტთა სახელებს სხვადასხვა ენაში სხვადასხვა წარმოშობა აქვთ. ძველთაგანვე ცნობილი ელემენტების სახელები ქართულ ენაში (მაგ. ვერცხლი, რკინა, ტყვია...), როგორც წესი ენის უძველეს ფენას მიეკუთვნება და მათი ეტიმოლოგიის დადგენა საკმაოდ შრომატევადია; ამ ელემენტების სახელებს მოპოვებათ კანონზომიერი შესატყვისები სხვა ქართველურ ენებშიც.
ზოგიერთი ელემენტის სახელი, მიუხედავად იმისა, რომ ქართველი ხალხი მათ უხსოვარი დროიდან იყენებს, ზოგიერთი ენათმეცნიერის მოსაზრებით უძველეს ნასესხობას წარმოადგენს, ასეთებია: კალა, სპილენძი, ოქრო...
ელემენტების ქართული სახელების შემუშავება–დამკვიდრებაში ფასდაუდებელი ღვაწლი მიუძღვით მეოცე საუკუნის დასაწყისის ქართველ მეცნიერთ, რომელთაც შეთხზეს ისეთი ელემენტების სახელები, როგორიცაა წყალბადი, ნახშირბადი, ჟანგბადი...
დანარჩენი ელემენტების სახელები ნასესხებია ლათინურიდან. ლათინური სახელების წარმოშობა მარავალფეროვანია და იგი უკავშირდება:
ქიმიურ ელემენტთა სიმბოლოები
მიღებულია ქიმიური ელემენტების პირობითად აღნიშვნა სიმბოლოებით. ქიმიური სიბოლო შედგება დიდი სათავო ლათინური ასოსაგან (ეს ასო ელემენტის ლათინური სახელის პირველი ასოა, მაგ. C - Carbon), რომელსაც შესაძლოა მოსდევდეს ლათინური პატარა ასო (მეორე ასოც ელემენტის ლათინურ სახელს უკავშირდება, მაგ. Na- Natrium, Hg- Hydrargyrum). ეს სიმბოლოები საერთაშორისოა და აადვილებს სხვადასხვა ენაზე მოსაუბრე ქიმიკოსთა შორის ურთიერთობას. გარდა ამისა, სიმბოლოების გამოყენებით ქიმიური ფორმულები უფრო სხარტად იწერება და იოლდება მათი ვიზუალური აღქმა.
იზოტოპია და იზოტოპები
როგორც ცნობილია, ატომის ბირთვი შედგება არა მხოლოდ პროტონებისაგან არამედ ნეიტრონებისაგანაც. არსებობს ისეთი ატომები, რომელთა ბირთვიც პროტონების ტოლ რაოდენობას შეიცავს, მაგრამ არ ემთხვევა ნეიტრონების რაოდენობა. ამ მოვლენას იზოტოპია ეწოდება, ხოლო ატომებს რომლებიც ერთმანეთისაგან ბირთვში ნეიტრონების რაოდენობით განსხვავდებიან იზოტოპები ეწოდებათ. იზოტოპების მაგალითია პროთიუმი (წყალბადის ბირთვი რომელიც შეიცავს ერთ პროტონს), დეითერიუმი(წყალბადის ბირთვი რომელიც შეიცავს 1 პროტონსა და ერთ ნეიტრონს) და ტრითიუმი (წყალბადის ბირთვი რომელიც შეიცავს ერთ პროტონსა და ორ ნეიტრონს).
იხილეთ აგრეთვე
კატეგორია:არაორგანული ქიმია *
გრიგოლ ქათამაძე
ბიოგრაფია
1985 წელს დაამთავრა კიევის ტარას შევჩენკოს სახელობის სახელმწიფო უნივერსიტეტის საერთაშორისო სამართლისა და საერთაშორისო ურთიერთობების ფაკულტეტი.
1985-1993 წლებში მუშაობდა საქართველოს შინაგან საქმეთა სამინისტროს აკადემიაში (უფროსი მასწავლებელი, კათედრის გამგის მოადგილე, კათედრის გამგე); 1993-1994 წლებში საქართველოს საგარეო საქმეთა სამინისტროში, საგარეო-ეკონომიკურ ურთიერთობათა დეპარტამენტის დირექტორის მოადგილედ; 1995-1998 წლებში იყო უკრაინაში საქართველოს საელჩოს საგანგებო და სრულუფლებიანი დესპანი; 1998-2000 წლებში საქართველოს თავდაცვის მინისტრის მოადგილე.
2000-2007 წლებში უკრაინაში საქართველოს საგანგებო და სრულუფლებიანი ელჩი; 2001-2003 წლებში უკრაინაში, მოლდოვას რესპუბლიკასა და რუმინეთში საქართველოს საგანგებო და სრულუფლებიანი ელჩი; 2007-2008 წლებში საქართველოს საგარეო საქმეთა მინისტრის მოადგილე; 2009-2013 წლებში იყო საქართველოს საგანგებო და სრულუფლებიანი ელჩი უკრაინაში.
გრიგოლ ქათამაძე არის მთელი რიგი სამეცნიერო შრომების ავტორი. დაქორწინებულია. ჰყავს ორი შვილი.
მიღებული აქვს ჯილდოები: შინაგან საქმეთა სამინისტროს მედალი წარჩინებული მუშაობისთვის (1988), წმინდა სტანისლავის ორდენის III ხარისხის სარდლის ჯვარი (2001), წმინდა გიორგის მედალი „პატივი, დიდება, შრომა“ (2002), უკრაინის ღირსების ორდენი (უკრაინის პრეზიდენტის 2006 წლის 19 აპრილის ბრძანებულების საფუძველზე), იაროსლავ ბრძენის ორდენი (უკრაინის პრეზიდენტის 2007 წლის 7 სექტემბრის ბრძანებულების საფუძველზე).
რესურსები ინტერნეტში
კატეგორია:ქართველი დიპლომატები კატეგორია:დაბადებული 12 აგვისტო კატეგორია:დაბადებული 1961 კატეგორია:ქათამაძეები
გიორგი ვარაზაშვილი
გიორგი დიმიტრის ძე ვარაზაშვილი, კაპიტანი მონტი (იტალიურად: Giorgi Varazashvili, „MONTI“; დ. 12 მაისი, 1914, სოფ. ჯიმითი (გურჯაანის მინიციპალიტეტი) — გ. 6 თებერვალი, 1945, კოცუოლოს ბორცვი, ტრევიზოს პროვინცია, დასაფლავებულია ჩიზონ დე ვალმარინოში, ტოვენას სასაფლაზე, იტალია) — ქართველი, ბრინჯაოს მედლის „მხედრული მამაცობისათვის“ კავალერი.
ბიოგრაფია
გიორგი ვარაზაშვილი დაიბადა ღარიბი გლეხის ოჯახში. მიუხედავად იმისა, რომ საჩვენებლი თითის ნახევარი მოკვეთილი ჰქონდა, მაინც სულ თიხისგან ძერწავდა სხვადასხვა ფიგურებს. ექვსი წლის იყო, როცა დამ, სონა ვარაზაშვილმა თბილისში ჩაიყვანა.
სწავლობდა თბილისის შრომის მეოთხე სკოლაში, რომლის დამთავრების შემდეგ სწავლა განაგრძო საქართველოს განათლების მუშაკთა კავშირის ცენტრალურ გამგეობასთან არსებულ მოსამზადებელ კურსებზე, აიღო ატესტატი და მისაღები გამოცდები წარმატებით ჩააბარა თბილისის სამხატვრო აკადემიაში, სადაც გამოჩენილი მოქანდაკის, ნიკოლოზ კანდელაკის კლასში დაიწყო სწავლა.
1940 წლის 30 ივნისს ცნობილი მოქანდაკის, პროფესორ ბორის იაკოვლევის ხელმძღვანელობით მოსკოვიდან საგანგებოდ ჩამოსული კომისიის წინაშე წარმატებით დაიცვა თავისი სადიპლომო ნამუშევარი „სპორტსმენი„. ამ ქანდაკების ფოტოები დაიბეჭდა მაშინდელ გაზეთებში: „ზარია ვოსტოკა“ (თბილისი) და „ვეჩერნაია მოსკვა“ (მოსკოვი).
მეორე მსოფლიო ომი
1940 წელს გაიწვიეს წითელ არმიაში. ჯერ 194-ე მსროლელი დივიზიის (მეთაური — გენერალი ივან ეფიმის ძე პეტროვი ) 299-ე საარტილერიო პოლკში გაანაწილეს, პირველ სასწავლო ბატარეაში.
1941 წლის 30 სექტემბერს ფაშიტური გერმანიის ჯარები გენერალურ შეტევაზე გადავიდნენ მოსკოვის მიმართულებით. 194-ე მსროლელი დივიზია გადაისროლეს ბრიანსკის მიმართულებით, სადაც გერმანულმა ნაწილებმა ფრონტის ხაზის გაარღვიეს და მოსკოვისკენ დაიძრნენ. 7 ოქტომბერს დივიზიამ კალუგის დასავლეთით, მდინარე უგრისა და ოკის შესართვათან დაიკავა თავდაცვითი ხაზი, ხოლო მომდევნო წლის იანვრის შუა რიცხვებში დივიზიამ ბრძოლით მიაღწია ქალაქ იუხნოვის მიდამოებს.
მტერთან ერთ-ერთი შეტაკებისას 299-ე პოლკის არტილერისტები უკან იხევდნენ და დაზვერვაზე წასულ გიორგი ვარაზაშვილს და მის ორ მეგობარს თავისიანები უკვე წასული დახვდნენ. გადაწყვიტეს ღამე ერთ-ერთ სოფელში გაეთიათ და გზად მიმავლები გერმანელთა მზვერავებმა ტყვეებად აიყვანეს.
1942 წლის დასასრულს და 1943 წლის დასაწყისში გიორგი ვარაზაშვილი ბრიანსკის ოლქის, გორდეევის რაიონის სოფელ სტრუგოვა ბუდაში იშუშებდა ჭრილობას, სადაც სმოლენსკის ოლქში ტყვედ ჩავარდნის შემდეგ გამოიქცა. ამავე წელს გერმანელებმა კვლავ დააპატიმრეს და წაიყვანეს საკონცენტრაციო ბანაკში, საიდანაც კიდევ გაიქცა და ბრიანსკის ოლქის პარტიზანებს შეუერთდა. ამის შემდეგ, ისევ ტყვეობამ მოუწია და მერე კი იტალიაში გადაისროლა ბედისწერამ.
პარტიზანული ბრიგადა „პიავე“
1944 წლის ივლისში, ტრევიზოს პროვინციაში პარტიზანული ბანაკიდან შინ, სოფელ მირო-ფრონტოში მიმავალმა ჯოვანო ლიესიმ თან წაიყვანა ტყეში გადაყრილი ხუთი ჩამოძენძილი ტყვე, რომელთა შორის იყო გიორგი ვარაზაშვილიც. გაქცეულებმა ხუთი დღე დაჰყვეს ლიესების სტუმართმოყვარე ოჯახში. ამასობაში ჯოვანი ლიესი მოელაპარაკა კათოლიკური პარტიზანული ბრიგადის „პიავეს“ ერთ-ერთი პაზმის უფროსს, ფარეზს, რომ საბჭოთა ტყვეები რაზმში მიეღო.
გიორგი ვარაზაშვილს პარტიზანული სახელი „მონტი„ დაარქვეს და რაკი დიდად გაბედული და საზრიანი მეომარი იყო, მალე „კაპიტან მონტის„ სახელითაც მონათლეს.
ამ დროს კაპიტანი მონტი დაუახლოვდა პარტიზანების მეკავშირეს, ჯოვანი ლიესის დას, პაოლას, რომლისგანაც შემდეგ შვილიც შეეძინა, ჯორჯო, რომელიც იწერება „ძამბონიდ“ (გიორგი ვარაზაშვილის სიკვდილის შემდეგ, პაოლა ცოლად გაჰყვა რენატო ძამბონის, რომელიც აგრეთვე პარტიზანი იყო და ჩინო მოსკატელის რაზმში იბრძოდა. სწორედ მისი გვარი მისცა პაოლამ გიორგი ვარაზაშვილის შვილს).
1945 წლის 6 თებერვალი
მინი|150პქ|ბრინჯაოს მედალი მხედრული მამაცობისათვის (იტალიის სახელმწიფო ჯილდო) 1945 წლის თებერვალში ტრევიზოს პროვინციის მთაში დიდი თოვლი მოვიდა. გერმანელ ფაშისტებთან შეტაკების შემდეგ „პიავეს“ პარტიზანები მთაში ისვენებდნენ. საჭირო იყო სხვაგან გადასვლა, რაკი მტერმა მათ სამყოფელს მიაგნო, შეიძლებოდა, გზები შეეკრა და ადვილად გაენადგურებინა მთელი ბრიგადა.
კაპიტანი მონტი და ბარბა (ჯოვანი მორანდინი), რომლებიც პაოლას დედის, ბერნარდინას საჯინიბოში იმალებოდნენ, 5 თებერვლის ადრიან დილას დაზვერვაზე წავიდნენ. მათთან ერთად იყო ჯუზეპე კასტელი.
ბერნარდინამ თანამებრძოლებთან ერთად ადრიანად მიმავალი კაპიტანი მონტი რომ დაინახა, შეეკითხა, უიარაღოდ სად მიდიხარო. იმან ქამარში გაკეთებული ორი ხელყუმბარა აჩვენა და უპასუხა, — თუ გამიჭირდა, ერთი იმათთვის იქნება და ერთიც ჩემთვისო. მზვერავები დიდი სიფრთხილით მიდიოდნენ თოვლიან გზაზე, მაგრამ ისინი მაინც შენიშნა ერთმა ფაშისტმა ქალმა და თავისიანებს შეატყობინა. ფაშისტებმა თოლზე დარჩენილი ნაფეხურების მიხედვით მიაგნეს პატიზანების კვალს და უკან გაჰყვნენ.
კაპიტანმა მონტიმ და მისმა თანამგზავრებმა შენიშნეს შავხალათიანები, ისინი ბევრნი იყვნენ და შებრძოლებას აზრი არ ჰქონდა. ამიტომ მტერს განერიდნენ, სხვა გზით წავიდნენ. ფაშისტები კვლავ უკან მიჰყვნენ. უკვე ახლოს მისდევდნენ, მაგრამ იარაღს არ ხმარობდნენ, მზვერავების ცოცხლად ხელში ჩაგდება უნდოდათ, რომ მთელი ბრიგადისთვის მიეგნოთ.
ბრინჯაოს მედალი
1971 წლის 25 იანვარს იტალიის პრეზიდენტის, ჯუზეპე სარაგატის ხელმოწერილი დეკრეტით გიორგი ვარაზაშვილს, კაპიტან მონტის მიენიჭა Medaglia di bronzo al valor militare – ბრინჯაოს მედალი მხედრული მამაცობისათვის.
„ვარაზაშვილი“ იტალიურად
გიორგი ვარაზაშვილის სახელისა და გვარი იტალიელებმა ამ ფორმითაც ჩაიწერეს: Giorgio VORAZOSCYILIY „MONTI“ და საფლავის ქვაზე სულ სხვანაირად: VORAZOSCVILJ GIORGIO „MONTI“.
გიორგი ვარაზაშვილის მართებული ფორმა იტალიურად იქნებოდა: Giorgi Varazashvili.
რესურსები ინტერნეტში
კატეგორია:ქართველი სამხედრო მოღვაწეები კატეგორია:ქართველი მოქანდაკეები კატეგორია:დაბადებული 12 მაისი კატეგორია:დაბადებული 1914 კატეგორია:გარდაცვლილი 6 თებერვალი კატეგორია:გარდაცვლილი 1945 კატეგორია:გურჯაანის მუნიციპალიტეტში დაბადებულები კატეგორია:ქართველები მეორე მსოფლიო ომში
გაერთიანებული ერების ოპერაცია სომალიში II
გაერთიანებული ერების ოპერაცია სომალიში II (UNOSOM II) — გაერთიანებული ერების ორგანიზაციის ინტერვენციის მეორე ეტაპი სომალიში, ჩატარდა 1993 წლის მარტიდან 1995 წლის მარტამდე, 1991 წელს სომალის სამოქალაქო ომის დაწყების შემდეგ.
UNOSOM II განხორციელდა ამერიკის შეერთებული შტატების მიერ კონტროლირებადი (გაეროს სანქცირებული) ერთიანი სამუშაო ჯგუფის მიერ (UNITAF). იგი აქტიური იყო გარდამავალი პერიოდის განმავლობაში, როდესაც გაეროს ოპერაცია სომალიში I (UNOSOM I) მისია არაეფექტური აღმოჩნდა. სამივე ეს ინტერვენცია მიზნად ისახავდა ჰუმანიტარული ოპერაციების განსახორციელებისათვის საკმარისად უსაფრთხო გარემოს შექმნას.
მანდატის დასრულებიდან ოთხი თვის შემდეგ, UNOSOM II გადაიზარდა სამხედრო კამპანიაში, რადგან ის კონფლიქტში ჩაება, ძირითადად სომალის ეროვნული ალიანსის წინააღმდეგ, რომელსაც ხელმძღვანელობს გენერალი მუჰამედ ფარაჰ აიდიდი. მოგადიშოს ბრძოლა გაიმართება UNOSOM II-ის დროს, რაც ნიშნავს აიდიდზე ნადირობისა და სომალიში მთავარი ოპერაციების დასრულებას. გაერთიანებული ერების ორგანიზაცია სომალიდან ერთი წლის შემდეგ გავიდა, რაც UNOSOM II-ის დასასრულს აღნიშნავს.
იაკობ ტრახტენბერგი
იაკობ ტრახტენბერგი (Яков Трахтенберг; დ. 17 ივნისი, 1888, ოდესა, (რუსეთის იმპერია) — გ. 1953, ციურიხი) — რუსი ინჟინერი და ტრახტენბერგის სწრაფი გამოთვლის მეთოდის გამომგონებელი.
გაერთიანებული ერების ოპერაცია სომალიში II
ფონი
გაერთიანებული ერების ორგანიზაციის მიერ UNOSOM-ის სახელით შექმნილი სადამკვირვებლო მისიის წარუმატებლობის შემდეგ, ამერიკის შეერთებულმა შტატებმა შესთავაზა გაეროს მნიშვნელოვანი ინტერვენციული ძალის ხელმძღვანელობა, რომელიც ძირითადად ამერიკელი პერსონალისგან იქნებოდა დაკომპლექტებული. ეს მიღებული იქნა გაეროს მიერ და მისი განხორციელება შესაძლებელი გახდა გაეროს უშიშროების საბჭოს 794-ე რეზოლუციით, რომელიც აძლევდა უფლებას გამოიყენოს „ყველა საჭირო საშუალება სომალიში ჰუმანიტარული დახმარების ოპერაციებისთვის რაც შეიძლება მალე უსაფრთხო გარემოს შესაქმნელად“. უშიშროების საბჭომ მოუწოდა გენერალურ მდივანს და წევრ ქვეყნებს, მიეღოთ ზომები სამხედრო ძალების „ერთიანი მეთაურობისა და კონტროლისთვის“.
იაკობ ტრახტენბერგი
ბიოგრაფია
იაკობ ტრახტენბერგმა საინჟინრო სწავლა წარჩინებით დაასრულა სანქტ-პეტერბურგში. მოგვიანებით მან დაიწყო მუშაობა სანქტ-პეტერბურგის ობუხოვის ქარხანაში, სადაც გახდა მთავარი ინჟინერი. ოქტომბრის რევოლუციის შემდეგ გლეხად გადაცმული ტრახტენბერგი საბჭოთა კავშირიდან ბერლინში გაიქცა. აქ მან იპოვა ახალი სახლი და დაქორწინდა გრაფინია ალისა ფონ ბრედოუზე, რუსეთის უკანასკნელი იმპერატორის, ნიკოლოზ II-ის კარის მხატვრის ქალიშვილზე. ის წერდა სტატიებს პაციფისტურ ჟურნალში და, როგორც რუსეთის მცოდნე, გამოსცემდა წიგნს რუსული ინდუსტრიის შესახებ.
გაერთიანებული ერების ოპერაცია სომალიში II
ფონი
1992 წლის 4 დეკემბრის საღამოს, აშშ-ის პრეზიდენტმა ჯორჯ ბუშმა სიტყვით მიმართა ერს და აცნობა მათ, რომ ამერიკელი ჯარები გაიგზავნებოდნენ სომალიში. აშშ-ის წვლილი ცნობილი იქნებოდა, როგორც ოპერაცია „იმედის აღდგენა“, რომელიც შეუერთდა მულტინაციონალურ ძალებს და ცნობილი გახდა, როგორც გაერთიანებული სამუშაო ჯგუფი (UNITAF). UNOSOM I-ის ოპერაციები შეჩერდა. UNITAF უფლებამოსილი იყო გაეროს წესდების VII თავის მიხედვით.
იაკობ ტრახტენბერგი
ბიოგრაფია
შვეიცარიაში მან კიდევ უფრო განავითარა თავისი მეთოდები და გამოაქვეყნა სწრაფი გამოთვლის მეთოდი, რომელიც შემუშავებულია „გესტაპოს 22 ციხესა და სარდაფში“ ე. წ. ტრახტენბერგის პრაიმერში. მისი პრაიმერის პირველი და მეორე გამოცემები გამოქვეყნებიდან მხოლოდ ექვსი დღის შემდეგ გაიყიდა. მან გარკვეული პოპულარობა მოიპოვა და სიკვდილამდე ასწავლიდა თავის მეთოდს შვეიცარიაში მის მიერ დაარსებულ ინსტიტუტში.
თუმცა, ტრახტენბერგი მსოფლიო მასშტაბით მხოლოდ მისი გარდაცვალების შემდეგ გახდა ცნობილი ამერიკელი ჟურნალისტების ენ კატლერისა და რუდოლფ მაკშეინის წიგნის The Trachtenberg Speed System of Basic Mathematics, რომელმაც მისი სწრაფი გამოთვლის მეთოდი ცნობილი გახადა ინგლისურენოვან ქვეყნებში. წიგნი ბესტსელერი გახდა. გერმანიაში წიგნი გამოიცა სათაურით „ტრახტენბერგის სწრაფი გამოთვლის მეთოდი“.
გაერთიანებული ერების ოპერაცია სომალიში II
მანდატის გაფართოება
1993 წლის 3 მარტს გენერალურმა მდივანმა უშიშროების საბჭოს წარუდგინა თავისი რეკომენდაციები UNITAF-დან UNOSOM II-ზე გადასვლასთან დაკავშირებით. მან აღნიშნა, რომ UNITAF-ის მისიის სიდიდის მიუხედავად, უსაფრთხო გარემო ჯერ კიდევ არ იყო ჩამოყალიბებული. ჯერ კიდევ არ არსებობდა ეფექტური მოქმედი მთავრობა ან ადგილობრივი უსაფრთხოება/პოლიცია. გენერალურმა მდივანმა დაასკვნა, რომ თუ უშიშროების საბჭომ დაადგინა, რომ დადგა დრო UNITAF-დან UNOSOM II-ზე გადასვლისთვის, ამ უკანასკნელს უნდა მიეღო აღმასრულებელი უფლებამოსილება გაერთიანებული ერების წესდების VII თავის მიხედვით, რათა შეიქმნას უსაფრთხო გარემო სომალის მასშტაბით. ამიტომ UNOSOM II შეეცდება დაასრულოს UNITAF-ის მიერ დაწყებული დავალება. ახალი მანდატი ასევე აძლევს UNOSOM II-ს უფლებას, დაეხმაროს მათ ეკონომიკური, პოლიტიკური და სოციალური ცხოვრების აღდგენაში, რათა ხელახლა შექმნან სომალის სახელმწიფო. რაც მთავარია, ის ასევე დაავალდებულებს სომალელი მილიციის განიარაღებას.
იაკობ ტრახტენბერგი
ტრახტენბერგის სწრაფი გაანგარიშების მეთოდი
ტრახტენბერგის სწრაფი გაანგარიშების მეთოდი შედგება წესების კრებულისგან (როგორიცაა მაგალითად „გაორმაგე თითოეული ციფრი და დაამატეთ მეზობლები“), რომელთაგან ზოგიერთი უკვე ცნობილი იყო, მაგრამ პირველად სისტემატურად შეაჯამა და გამოაქვეყნა ტრახტენბერგმა.
გაერთიანებული ერების ოპერაცია სომალიში II
მანდატის გაფართოება
გაეროს მიერ კონტროლირებადი ახალი მისია, რომელსაც ეწოდა UNOSOM II, შეიქმნა უშიშროების საბჭოს მიერ 1993 წლის 26 მარტს გაეროს უშიშროების საბჭოს 814-ე რეზოლუციით. მან ოფიციალურად არ აიღო ოპერაციები სომალიში, სანამ UNITAF არ დაიშალა 1993 წლის 4 მაისს.
ვამპირის დღიურები (ტელესერიალი)
ვამპირის დღიურები (The Vampire Diaries) — სატელევიზიო სერიალი, რომელიც ეყრდნობა ლიზა ჯეიმზ სმითის მიერ დაწერილ ამავე სათაურის მქონე წიგნებს. სერიალის პრეზენტაცია მოხდა ერთ-ერთ სატელევიზიო არხზე სახელად The CW Television Network 2009 წლის 10 სექტემბერს,მისი მეორე სეზონიც იმავე დღეს 2010 წლის 10 სექტემბერს გამოვიდა ეკრანებზე. სერიალში მოვლენები ვითარდება ვირჯინიის ქალაქ Mystic falls-ში, რომელიც დაიპყრეს ზებუნებრივმა არსებებმა. სერიალის მთავარი თემა სასიყვარულო სამკუთხედია, რომელიც ვითარდება პროტაგონისტ ელენა გილბერტსა (ნინა დობრევი) და ორ შავი წარსულის მქონე ვამპირ ძმას შორის. ცოტა ხნის შემდეგ ნათელი ხდება ელენას ღვარძლიანი ასლის კეტრინის საიდუმლო წარსულის შესახებ,რომელსაც ელენაზე,დეიმონსა და სტეფანზე უნდა შურისძიება.
იაკობ ტრახტენბერგი
ტრახტენბერგის სწრაფი გაანგარიშების მეთოდი
თუმცა, სადავოა, გამოიგონა თუ არა ეს გაანგარიშების მეთოდი საკონცენტრაციო ბანაკში პატიმრობის დროს. არსებობს ცნობები ვეიმარის რესპუბლიკის დროინდელი სწრაფი გამოთვლის მეთოდზე, რომელსაც შემდეგ მოიხსენიებდნენ, როგორც ჯვარედინი მეთოდს ან ჯვარედინი მრავლობითი და მიეკუთვნება ექიმს სახელად ფეროლს. ეს ჯვარედინი მრავლობითი მეთოდოლოგიურად იგივე პროცედურაა, რომელსაც ტრახტენბერგი ასწავლიდა შვეიცარიაში 1950 წლიდან მოყოლებული.
გაერთიანებული ერების ოპერაცია სომალიში II
ოპერაცია
მარჯვნივ|მინი|280x280პქ| ამერიკელი ჯარისკაცი მოგადიშoს პორტის მთავარ შესასვლელთან მიუთითებს [[სნაიპერი|სნაიპერის შესაძლო სროლის პოზიციის დასადგენად (1994 წლის იანვარი).]] მარჯვნივ|მინი|280x280პქ| [[M1A1 Abrams ტანკებისა და M2 Bradley ქვეითთა საბრძოლო მანქანების ბრონირებული კოლონა ქალაქ მოგადიშოს გარეთ, სომალი. (1994 წლის იანვარი).]] მარჯვნივ|მინი|280x280პქ| საუდის არაბეთის [[Humvee|მაღალი მობილურობის მრავალფუნქციური ბორბლიანი სატრანსორტო საშუალება (HMMWV) ელოდება საკვების გადმოტვირთვას მოგადიშოს საზღვაო პორტში. საკვები სომალელებს მიეწოდებათ.]] სომალის სხვადასხვა შეიარაღებული ფრაქციის ლიდერებმა შეთანხმდნენ ფედერალისტური მთავრობის შექმნაზე 18 ავტონომიურ რეგიონზე. UNOSOM II-ის მიზანი იყო ამ ახალი სისტემის მხარდაჭერა და სომალის აღდეგნის დაწყება. ეს მოიცავდა სხვადასხვა ფრაქციის განიარაღებას, კანონისა და წესრიგის აღდგენას, ხალხის დახმარებას წარმომადგენლობითი მთავრობის ჩამოყალიბებაში და ინფრასტრუქტურის აღდგენას.
UNOSOM II-ს ჰყავდა 28 000 პერსონალი, მათ შორის 22 000 ჯარისკაცი და 8000 ლოჯისტიკისა და სამოქალაქო პერსონალი ალჟირიდან, ავსტრალიიდან, ავსტრიიდან, ბანგლადეშიდან, ბელგიიდან, ბოტსვანადან, კანადადან, დანიიდან, ეგვიპტედან, ფიჯიდან, ფინეთიდან, საფრანგეთიდან, გერმანიიდან, ინდოეთიდან, საბერძნეთიდან ინდონეზიიდან, ირლანდია, იტალია, ქუვეიტიდან, იორდანიიდან, მალაიზიიდან, მაროკოდან, ნეპალიდან, ახალი ზელანდიიდან, ნიგერიიდან, ნორვეგიიდან, პაკისტანიდან, ფილიპინებიდან, ესპანეთიდან, სამხრეთ კორეიდან, რუმინეთიდან, საუდის არაბეთიდან, შვედეთიდან, შვეიცარიიდან, ტუნისიდან, თურქეთიდან, არაბთა გაერთიანებული საამიროებიდან, გაერთიანებული სამეფოდან, ამერიკის შეერთებული შტატებიდან და ზიმბაბვედან. შეერთებულმა შტატებმა უზრუნველყო 1 167 ჯარისკაცი სწრაფი რეაგირების ძალებისთვის, რომელიც დარჩებოდა აშშ-ის ოპერატიული კონტროლის ქვეშ და განლაგებული იქნებოდა აშშ-ის საზღვაო ძალების გემებზე სომალის სანაპიროზე. ეს ძალა უპასუხებს UNOSOM II-ის გადაუდებელ საფრთხეებს, მაგრამ მხოლოდ იმ შემთხვევაში, თუ ექნება აშშ-ის ცენტრალური სარდლობის თანხმობა.
ვამპირის დღიურები (ტელესერიალი)
The Cw-ს ეკრანებზე 2006 წლის შემდეგ გასულ ყველა სერიალთან შედარებით ვამპირის დღიურების საცდელმა სერიამ ყველაზე დიდი აუდიტორია მოიზიდა. პირველმა სეზონმა დაახლოებით 3.60 მაყურებელი მოიზიდა. თავდაპირველად შოუმ საშუალო შეფასება მოიპოვა, თუმცა სერიალის მეორე სეზონის ტელეეკრანებზე გამოჩენის შემდეგ კრიტიკოსები შეთანხმდნენ, რომ ის ხარვეზები რაც პირველ სეზონში ჰქონდათ აღმოფხვრილი იყო. მე-2 სეზონის პრემიერებმა ზოგადად კარგი შეფასება დაიმსახურა. სერიალი უამრავ დაჯილდოებაზე იქნა წარდგენილი, მათ შორის ხალხის არჩევანზე და თინეიჯერების არჩევანზე. 2011 წლის, 15 სექტემბერს The CW-მ სერიალის ახალი, მესამე სეზონის ჩვენება დაიწყო
2012 წლის 11 სექტემბრიდან The CW-მ უკვე მეოთხე სეზონი შემოგვთავაზა. 2013 წლის 11 თებერვალს ცნობილი გახდა, რომ 2013-2014 წლებში The CW მეხუთე სეზონსაც გაუშვებს.
სერიალის მიმოხილვა
სერიალი მოგვითხრობს ელენა გილბერტის (ნინა დობრევი) ცხოვრების შესახებ, რომელსაც თავისზე 1 საუკუნით უფროსი ვამპირი სახელად სტეფან სალვატორი (პოლ უესლი) უყვარდება. მათი ცხოვრება მით უფრო რთულდება, როცა სტეფანის უფროსი, ბოროტი და ღვარძლიანი ძმა დეიმონი (იენ სომერჰალდერი) ბრუნდება ქალაქ Mystic falls-ში იმ გეგმით, რომ გაანადგუროს ქალაქი და ცხოვრება გაუმწაროს თავის ძმას. ძმები იწყებენ თავისი გრძნობების გამოვლენას ელენას მიმართ,იმიტომ რომ ის მათ ძველ სიყვარულს კეტრინს აგონებთ. აღმოჩნდა, რომ ელენა კეტრინის ასლია. კეტრინი კი ქალაქში ამ ტრიოს გასანადგურებლად ბრუნდება. სერიალი დადგმულია გამოგონილ ქალაქში სახელად Mystic falls, რომელსაც ზებუნებრივი წარსული აქვს. ასევე, ეს ისტორია ქალაქის სხვა მცხოვრებლების ცხოვრებას ასახავს. აღსანიშნავია ელენას პატარა ძმა ჯერემი (სტივენ მაკქვინი), ელენას საუკეთესო მეგობარი ბონი (კატერინა გრაჰამი), ელენას ახლო მეგობარი კეროლაინი (კენდის აკოლა), ელენას ბავშვობის მეგობარი და ყოფილი შეყვარებული მეთი (ზაკ როერიგი). ქალაქს ქალაქის დამფუძნებელი ოჯახების შტამომავლები მართავენ. Mystic falls-ის „დამფუძნებელი საბჭო“ შედგება ისეთი გვარებისგან როგორიც არის: სალვატორი, გილბერტი, ფელსი, ფორბსი და ლოკვუდი. ისინი ქალაქს ძირითადად ვამპირებისგან იცავენ, რომლებიდანაც რამდენიმე თვითონ დამფუძნებელ საბჭოში ირიცხება. ვამპირების გარდა სერიალში გვხვდება სხვა ზებუნებრივი არსებებიც, როგორებიცაა მაქციები, გრძნეულები, აჩრდილები და ჰიბრიდები.
მეორეხარისხოვანი როლები
მიუხედავად იმისა, რომ სერიალი იგივე სახელწოდების წიგნს ეყრდნობა და ისტორია იგივეა, მასში მაინც მრავალი გმირია შეცვლილი. ნინა დობრევი თამაშობს ელენა გილბერტისა და კეტრინ პირსის როლს, რომელიც აგრეთვე კატერინა პეტროვას სახელით არის ცნობილი. ელენა სწრაფად ერთვება მრავალ ზებუნებრივ მოვლენაში. პოლ უესლი განასახიერებს ერთ-ერთი ვამპირი ძმის როლს, რომელიც ძალიან კეთილი და მოსიყვარულეა, იგი აბსოლუტურად განსხვავდება თავისი ძმის, დეიმონ სალვატორისგან, რომელსაც იენ სომერჰალდერი განასახიერებს.
დანარჩენი მსახიობები არიან: სტივენ მაკქვინი, რომელიც ელენას უმცროსი ძმის ჯერემი გილბერტის როლს ასრულებს, თუმცა შოუში გამოჩნდა, რომ ის ელენას ბიოლოგიური ბიძაშვილია. სარა ქენინგი, ელენასა და ჯერემის დეიდა და ოფიციალური მეურვე, ჯენა სამერსის როლში. კატერინა გრაჰამი, ელენას საუკეთესო მეგობარი და გრძნეული. კენდის აკოლა, ელენას ახლო მეგობარი და შემთხვევითი მეტოქე, იგი მეორე სეზონში ვამპირად გადაიქცა და ის კეროლაინ ფორბსის როლს ასრულებს. ზაკ როერიგი მეტ დონავანის როლში, ის არის ელენას ბავშვობის მეგობარი და მისი ყოფილი შეყვარებული, რომელსაც შემდეგ კეროლაინი უყვარდება. მაიკლ ტრავინო ტაილერ ლოკვუდის როლში, ის არის მაქცია, ჯერემის მტერი, მეთის უახლოესი მეგობარი და Mystic falls-ის მერის შვილი. კაილა ეველი ვიკი დონავანის როლში, მეთის უფროსი და პრობლემური და, ის ჯერ ტაილერის შეყვარებული იყო შემდეგ კი ჯერემის. მან შოუ დატოვა პირველი სეზონის მე-7 სერიაში, როდესაც ის დეიმონმა ვამპირად გადააქცია და სტეფანმა მოკლა. ძალიან მალე მეთიუ დეივისი შეუერთდა გადამღებ ჯგუფს ისტორიის მასწავლევლის ალარიკ ზალცმანის როლში, ის არის ვამპირებზე მონადირე და მოსწონს ჯენა.
რეაქცია
2009 წლის 10 სექტემბერს სერიალის პრემიერამ The CW ტელეარხს დიდი წამრმატება მოუტანა და დიდი აუდიტორია, 4.90 მილიონი მაყურებელი, მოიზიდა. DVR-ის ინფორმაციის დამატებით სერიალის მაყურებელთა რაოდენობა ოფიციალურად გაიზარდა და მიაღწია 5.7 მილიონ მაყურებელს. თავდაპირველად ვამპირის დღიურებმა საშუალო შეფასება მიიღო. მეტაკრიტიკმა (მეტაკრიტიკი მეტაცრიტიც არის ელექტრონული საიტი რომელიც აგროვებს მუსიკალური ალბომების, თამაშების, ფილმების, ტელე შოუების, წიგნების და DVD-ს მიმოხილვებს) მიანიჭა 50 ქულა, რაც 22 კრიტიკულ შეფასებაზე იყო დამყარებული და ეს საშუალო შეფასებას ნიშნავს. ”Entertainment Weekly”-მ კი B+.შემფასებელმა კევინ ტაკერმა თავისი განცხადება შემდეგი სიტყვებით დაამთავრა : ”დღიურები ჩვენ გასართობ სეზონს გვპირდება”. ლინდა სტეისმა შოუს ძალიან კარგი შეფასება მისცა და თქვა, რომ მას ძალიან მოეწონა და შეაქო ერთი ეპიზოდი “ბოროტული,ვამპირული და სისხლიანი მოქმედება”, რომელიც საწყისს იღებს სეზონის დასაწყისში და გრძელდება სეზონის ბოლომდე ისეთი სიმხეცითა და სისწრაფით,რომ ეს მართლაც ცოტა საშიშია. ტიმ გუდმანმა სერიალს ძალიან ცუდი შეფასება მისცა და მას საშინელიც კი უწოდა.
სწორედ მწვავე კრიტიკის გამო თითოეული სერია გამოსწორდა. სარა ჰუგელსმა თქვა, რომ მიუხედავად სერიალის ცუდი დასაწყისისა ის გადაიქცა ძალიან კარგად დამუშავებულ და საინტერესო სერიალად. New York Post-მა ასევე შეაქო ელენას გმირი,მათი განცხადებით ის არის ძალიან ძლიერი და საღადმოაზროვნე ქალი, რომელიც არ მისცემს თავის გრძნობებს უფლებას, რომ აკონტროლონ ის. კარლა პეტერსონმა განაცხადა : ”ზებუნებრივი დრამა არის ყველაზე კარგი პროდუქცია, რომელშიც ძალიან კარგი გადამღები ჯგუფი იღებს მონაწილეობას, მკვეთრი სცენარი და საშიში მუსიკა ყველაზე თავქარიანი მოზარდებისთვისაც კი მძიმეა”. მაიკ ჰეილმა New York Times-იდან სერიალს მიანიჭა საპატიო ადგილი თავის საყვარელ ტელე გადაცემების სიაში. მეორე სეზონის შეფასება უფრო პოზიტიური იყო ვიდრე პირველის. მეტაკრიტიკმა სერიალს 90/100 ქულა მიანიჭა, რაც ძალიან კარგი შედეგია.
რეიტინგი
ვამპირის დღიურების მაყურებელთა საშუალო გამოთვლებით,იწარმოება The CW-ის სეზონური ცხრილი.”წოდება” იმის მიხედვით არის მიმართული თუ როგორ არის ვამპირის დღიურები იმ სერიალებთან შედარებული,რომლებიც გადის ტელეეთერში.